title: Provedbena odluka Komisije (EU) 2016/1060 оd 29. lipnja 2016. o izmjeni Provedbene odluke 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera

text:
               30.6.2016

               HR

               Službeni list Europske unije

               L 173/99

         PROVEDBENA ODLUKA KOMISIJE (EU) 2016/1060
   оd 29. lipnja 2016.
   o izmjeni Provedbene odluke 2013/707/EU o potvrdi prihvaćanja preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1), a posebno članak 8. i članak 9.,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (2), a posebno članak 13. i članak 15.,
   budući da:

               (1)

               Vijeće je Provedbenom uredbom (EU) br. 1238/2013 (3) uvelo konačnu antidampinšku pristojbu na uvoz u Uniju kristalnih silicijskih fotonaponskih modula i ključnih elemenata (tj. ćelija i pločica) podrijetlom ili poslanih iz Narodne Republike Kine („NRK”).

               (2)

               Vijeće je Provedbenom uredbom (EU) br. 1239/2013 (4) uvelo i konačnu kompenzacijsku pristojbu na uvoz u Uniju kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine.

               (3)

               Komisija je Provedbenom odlukom 2013/707/EU (5) prihvatila preuzete obveze u okviru antidampinških i antisubvencijskih postupaka koji se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine.

               (4)

               Shanghai Chaori International Trading Co. Ltd („predmetno društvo”), dodatna oznaka TARIC B872, za koje je prihvaćena preuzeta obveza Provedbenom odlukom 2013/707/EU, obavijestilo je Komisiju o promjeni svojeg naziva u GCL System Integration Technology Co., Ltd.

               (5)

               U 2014. proglašen je stečaj predmetnog društva. U veljači 2015. društvo Jiangsu GCL Energy Co., Ltd., koje je dio skupine društava s dodatnom oznakom TARIC B850, preuzelo je predmetno društvo.

               (6)

               Predmetno društvo tvrdilo je da promjena njegova naziva ne utječe na njegovo pravo da nastavi ostvarivati korist od stopa pojedinačnih pristojba koje su se na njega primjenjivale.

               (7)

               Međutim, posljedica je preuzimanja da predmetno društvo nije samo promijenilo naziv u GCL System Integration Technology Co., Ltd., nego je i postalo dijelom skupine društava s dodatnom oznakom TARIC B850 (6).

               (8)

               Predmetno društvo i skupina društava iz uvodne izjave 7. podliježu preuzetoj obvezi. Stoga je Komisija zaključila da promjena naziva ni na koji način ne utječe na zaključke Provedbene odluke 2013/707/EU.

               (9)

               Komisija je sve zainteresirane strane obavijestila o bitnim činjenicama i razmatranjima na temelju kojih je namjeravala izmijeniti provedbene uredbe (EU) br. 1238/2013 i (EU) br. 1239/2013. Tim je stranama odobreno razdoblje unutar kojeg su mogle podnijeti primjedbe na objavu. Nijedna strana nije dostavila primjedbe.

               (10)

               Mjere predviđene ovom Odlukom u skladu su s mišljenjem Odbora osnovanog člankom 15. stavkom 1. Uredbe (EZ) br. 1225/2009,

         DONIJELA JE OVU ODLUKU:
   Članak 1.
   Prilog Provedbenoj odluci 2013/707/EU mijenja se u skladu s Prilogom ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 29. lipnja 2016.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  SL L 188, 18.7.2009., str. 93.

      (3)  Provedbena uredba Vijeća (EU) br. 1238/2013 od 2. prosinca 2013. o uvođenju konačne antidampinške pristojbe i konačnoj naplati privremene pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 1.).

      (4)  Provedbena uredba Vijeća (EU) br. 1239/2013 od 2. prosinca 2013. o uvođenju konačne kompenzacijske pristojbe na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine (SL L 325, 5.12.2013., str. 66.).

      (5)  Provedbena odluka Komisije 2013/707/EU оd 4. prosinca 2013. o potvrdi prihvaćanje preuzete obveze u vezi s antidampinškim i antisubvencijskim mjerama koje se odnose na uvoz kristalnih silicijskih fotonaponskih modula i ključnih elemenata (tj. ćelija) podrijetlom ili poslanih iz Narodne Republike Kine za vrijeme primjene konačnih mjera (SL L 325, 5.12.2013., str. 214.).

      (6)  Konkretno, Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.

      PRILOG
      Prilog I. Provedbenoj odluci 2013/707/EU mijenja se kako slijedi:

                  1.

                  Unos za dodatnu oznaku TARIC B850 zamjenjuje se sljedećim:

                              „Konca Solar Cell Co. Ltd
                              Suzhou GCL Photovoltaic Technology Co. Ltd
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              GCL-Poly (Suzhou) Energy Limited
                              GCL-Poly Solar Power System Integration (Taicang) Co. Ltd
                              GCL SOLAR POWER (SUZHOU) LIMITED
                              GCL Solar System (Suzhou) Limited
                              GCL System Integration Technology Co., Ltd.

                              B850 ”

                  2.

                  Unos za dodatnu oznaku TARIC B872 zamjenjuje se sljedećim:

                              „Shanghai Chaori Solar Energy Science & Technology Co. Ltd

                              B872 ”


title: 2013/196/EU: Provedbena odluka Komisije od 24. travnja 2013. o izmjeni Provedbene odluke 2012/715/EU o uspostavi popisa trećih zemalja s regulatornim okvirom primjenjivim na djelatne tvari za lijekove za humanu primjenu i odgovarajućim kontrolnim i provedbenim aktivnostima kojima se osigurava zaštita javnog zdravlja jednakovrijedna onoj u Uniji  Tekst značajan za EGP

text:
               15/Sv. 27

               HR

               Službeni list Europske unije

               102

         32013D0196

               L 113/22

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 24. travnja 2013.
   o izmjeni Provedbene odluke 2012/715/EU o uspostavi popisa trećih zemalja s regulatornim okvirom primjenjivim na djelatne tvari za lijekove za humanu primjenu i odgovarajućim kontrolnim i provedbenim aktivnostima kojima se osigurava zaštita javnog zdravlja jednakovrijedna onoj u Uniji
   (Tekst značajan za EGP)
   (2013/196/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu (1), a posebno njezin članak 111.b stavak 1.,
   budući da:

               (1)

               U skladu s člankom 111.b stavkom 1. Direktive 2001/83/EZ, treća zemlja može od Komisije zatražiti da procijeni osiguravaju li njezin regulatorni okvir primjenjiv na djelatne tvari koje se izvoze u Uniju i odgovarajuće kontrolne i provedbene aktivnosti razinu zaštite javnog zdravlja jednakovrijednu onoj u Uniji, u svrhu uključivanja na popis trećih zemalja koje osiguravaju jednakovrijednu razinu zaštite javnog zdravlja.

               (2)

               Australija je pismom od 18. rujna 2012. zatražila da bude uključena na popis u skladu s člankom 111.b stavkom 1. Direktive 2001/83/EZ. Procjena jednakovrijednosti koju je provela Komisija potvrdila je da su ispunjeni zahtjevi iz tog članka. Pri provođenju procjene jednakovrijednosti u obzir je uzet sporazum o međusobnom priznavanju (2) između Australije i Unije, kako je navedeno u članku 51. stavku 2. te direktive.

               (3)

               Provedbenu odluku Komisije 2012/715/EU od 22. studenoga 2012. o uspostavi popisa trećih zemalja s regulatornim okvirom primjenjivim na djelatne tvari za lijekove za humanu primjenu i odgovarajućim kontrolnim i provedbenim aktivnostima kojima se osigurava zaštita javnog zdravlja jednakovrijedna onoj u Uniji, u skladu s Direktivom 2001/83/EZ Europskog parlamenta i Vijeća (3), trebalo bi izmijeniti na odgovarajući način,

         DONIJELA JE OVU ODLUKU:
   Članak 1.
   Prilog Provedbenoj odluci Komisije 2012/715/EU zamjenjuje se tekstom u Prilogu ovoj Odluci.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 24. travnja 2013.

            Za Komisiju

            Predsjednik

         José Manuel BARROSO

      (1)  SL L 311, 28.11.2001., str. 67.

      (2)  SL L 229, 17.8.1998., str. 3.

      (3)  SL L 325, 23.11.2012., str. 15.
   PRILOG

         ‘PRILOG

                     Treća zemlja

                     Napomene

                     Australija

                     Švicarska’